<classify> WASANII mbalimbaali wanaojishughulisha na uchongaji , uchoraji, ufinyanzi na ufumaji wamesema hifadhi ya Burigi-Chato, Ibanda na Rumanyika zimeongeza fursa kwao hivyo wamejipanga kuitumia kupitia kazi zao za kibunifu.Wasanii hao ni miongoni mwa makundi ya sanaa yaliyoshiriki Tamasha la Urithi Urithi Festival linaloendelea mkoani Geita. Msanii Enock Lyamba kutoka mkoa wa Geita ambaye ana uwezo wa kuchora picha 20 kwa muda mfupi hususani zile za wanyama wanaopatikana katika hifadhi na mbuga mbalimbali hapa nchini.Edina Charles, mkazi wa Katoro Geita anasema kazi yake ya uchongaji na ufumaji na ufinyanzi imemkutanisha na watu wengi na familia yake inakula na kuishi maisha mazuri.Nikiwa na umri wa miaka 12 bibi yangu alipenda nirithi maswala ya utamaduni, alinifundisha kufinyanga, kufuma na kuchonga ...nafurahi kutimiza ndoto ya bibi yangu na sasa natengeneza familia bora, alisema msanii huyo.Tamasha hilo linaloenda na kaulimbiu Urithi wetu Fahari yetu limeandaliwa na ofisi ya mkuu wa mkoa wa Geita kwa kushirikiana na shirika la hifadhi la Taifa TANAPA.  <topic>: KITAIFA 